ઓસ્કર તો હજુ પણ બધા માટે એવો જ અત્યંત ઉદાર મિત્ર રહ્યો હતો, અને બીજાને સરળતાથી ન મળી શકે એવી વસ્તુઓ બહુ આસાનીથી શોધી કાઢતો હતો! આખાયે મ્યુનિકમાં ચીકનની તંગી હતી ત્યારે ઓસ્કર ક્યાંકથી ચીકન શોધી કાઢતો હોવાની વાત હેનરી રોસનર યાદ કરે છે. રોસનર બંધુઓ, ફેફરબર્ગ દંપતિ, ફિજનબમ અને સ્ટર્નબર્ગ દંપતિ જેવાં તેની સાથે જ જર્મનીમાં આવેલાં યહૂદીઓની સાથે જ એ રહેતો હતો. કોઈ શંકાશીલ માણસ એમ પણ કહી શકે, કે એ સમયે કોન્સનટ્રેશન કેમ્પ સાથે સંકળાયેલા જર્મનો સંરક્ષણાત્મક કવચ મેળવવા માટે પોતાના યહૂદી મિત્રોની સાથે જ રહે એ જ ઉચિત હતું! પરંતુ ઓસ્કરનો આ આધાર આ પ્રકારની વ્યક્તિગત ચાલાકીથી ઘણો આગળ નીકળી ચૂક્યો હતો. શિન્ડલરના કેદીઓ જ હવે તો તેનું કુટુંબ બની ગયા હતા!